
PATVIRTINTA
Šakių rajono savivaldybės
administracijos direktoriaus
2025 m.                      d. įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 

2024-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Slavikų seniūnijos misija – savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams, kokybiškai vykdyti seniūnijai deleguotas funkcijas, išsiaiškinti seniūnijos gyventojų poreikius bei rūpintis jų įgyvendinimu.
Slavikų seniūnijos vizija – seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas, teigiamo seniūnijos įvaizdžio kūrimas, sveika, saugi ir patogi gyvenamoji aplinka seniūnijos bendruomenės nariams. 

STRATEGINIAI TIKSLAI IR UŽDAVINIAI

Šakių rajono savivaldybės 2024–2026 metų strateginiame veiklos plane nustatytos plėtros prioritetinės kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.

Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai yra:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.

Šakių rajono savivaldybės administracijos Slavikų seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· užtikrinti efektyvų savivaldybės funkcijų vykdymą;
· vykdyti administracinės naštos mažinimą;
· organizuoti užimtumo didinimo programą.
Šakių rajono savivaldybės 2024–2026 metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo.
2024 M. STRATEGINĮ(-IUS) TIKSLĄ(-US) ĮGYVENDINANČIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidėjo prie Šakių rajono savivaldybės 2024–2026 metų strateginio veiklos plano šių programų įgyvendinimo:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia mero potvarkių arba administracijos direktoriaus įsakymų projektus seniūnijos klausimais, priima gyventojus socialinės paramos ir paslaugų klausimais, rūpinasi kultūros – istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkciją, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas valdybos sprendimu, mero potvarkiu ar administracijos direktoriaus įsakymus deleguotas funkcijas.
Šakių rajono savivaldybės mero 2023 m. rugsėjo 26 d. potvarkiu Nr. MT-238 „Dėl Šakių rajono savivaldybės Slavikų seniūnijos suskirstymo (sugrupavimo) į seniūnaitijas“, Slavikų seniūnijoje patvirtintos 3 seniūnaitijos: Slavikų, Šilgalių ir Žiūrių - Būtviliškių.

DUOMENYS APIE SENIŪNIJĄ

	Eil.nr.
	Pavadinimas
	Vienetai
	Kiekis

	1.
	Seniūnijos plotas
	ha
	7079

	2.
	Bendras kelių ir gatvių ilgis
	km
	37

	3.
	Valomų gatvių ir kelių ilgis
	km
	37

	4.
	Gatvių skaičius
	vnt.
	8

	5.
	Tvarkomų kapinių skaičius
	vnt.
	6

	6.
	Veikiančios kapinės
	vnt.
	1

	7.
	Lankytinų vietų seniūnijoje
	vnt.
	4

	8.
	Gatvių apšvietimo šviestuvų skaičius
	vnt.
	69

	9.
	Seniūnijos prižiūrimų teritorijų plotas
	ha
	14,4




PLANUOJAMI SLAVIKŲ SENIŪNIJOS 2024 METŲ VEIKLOS PLANO REZULTATAI

Įgyvendinant Slavikų seniūnijos 2024 metų veiklos planą buvo siekiama prisidėti prie Šakių rajono savivaldybės 2024–2026 metų strateginiame veiklos plane numatytų plėtros prioritetinių krypčių įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas zanavykų kraštas.



Slavikų seniūnija 2024 m. įgyvendino:
· Šakių rajono savivaldybės 2024–2026 metų strateginio veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Slavikų seniūnijoje“. Įgyvendinant šią priemonę buvo 3 kartus lyginami keliai su žvyro danga greideriu pagal sudarytą sutartį ir 6 kartus su įsigytu greideriu-stumdytuvu, žvyruojamos dvi seniūnijos kelių atkarpos užpilant  105,680 t ir 52,840 t žvyro, taisomos gatvių su asfalto danga išdaužos, 2 kartus valomas sniegas, 4 kartus barstoma žvyro-druskos mišiniu ir 3 kartus buvo laistomos kelių atkarpos spec. tirpalu žvyrkelių dulkėtumui mažinti. Buvo prižiūrėti 37 kilometrai seniūnijai priskirtų kelių ir gatvių, pjaunamos pakeles su traktorine šienapjove ir krūmapjovėmis, šalinant žolę ir krūmus. Iš sutaupytų lėšų buvo įsigyta kelių ir pakelių priežiūrai reikalinga technika: smėlio, druskos barstytuvas, šlaitinis žolės smulkintuvas, priekaba „Tauras“.
· Šakių rajono savivaldybės 2024–2026 metų strateginio veiklos plano programos kodas 12 „Ūkio plėtros programa“ tikslo „Darnaus išteklių naudojimo skatinimas“, seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams” priemonę „Aplinkotvarkos darbai Slavikų seniūnijoje“. Įgyvendinant šią priemonę buvo atliekami gatvių priežiūros ir valymo darbai. Želdinių plotai buvo prižiūrimi ir tvarkomi pagal kiekvienam sezonui būdingą darbų poreikį, vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Bendra seniūnijos prižiūrima teritorija (14,4 ha) buvo šienauta 3 kartus per sezoną. Mokyklos teritorijoje žolė sezono metu pjauta 5 kartus. Šioje teritorijoje taip pat buvo atliekami medžių genėjimo bei nukritusių lapų šalinimo darbai. Seniūnija dalyvavo organizuojant Respublikos Prezidento, Seimo rinkimus ir rinkimus į Europos parlamentą – teikė rinkėjų pavėžėjimo paslaugą. Pavėžėjo meno kolektyvus į renginius. Seniūnijos viešojoje erdvėje buvo pastatyta lauko scena, įsigytos medžiagos garažų remontui, prietaisai aplinkos priežiūrai (pūtikas, šakų smulkintuvas), pagaminti ir įrengti keturi gėlių stovai viešosiose erdvėse, didesnį, seniūnijai priklausiusį autobusą perleidus Kidulių pagrindinei mokyklai, iš sutaupytų lėšų įsigytas kitas mažesnis keleivinis mikroautobusas Ford Transit Custom. 2024 m. seniūnija intensyviai prižiūrėjo rūšiavimo tvarką ir kaip išvežamos atliekos iš konteinerių, esančių prie Slavikų mst. (kaimo) civilinių kapinių. Išvežta 4,761 t mišrių atliekų. Šis kiekis yra didesnis nei suplanuota, nes keitėsi sutarties sąlygos su UAB MAATC ir nebuvo galimybės užsisakyti konteinerių išvežimo pagal poreikį. Buvo atliekama seniūnijos gatvių apšvietimo techninė priežiūra, perdegusius šviestuvus keičiant naujais, reguliuojamas gatvių apšvietimo laikas pagal sezonus. Papildomai įrengti du šviestuvai (Suvalkiečių g., Slavikų k.) padidino seniūnijos prižiūrimų šviestuvų skaičių. 
· Šakių rajono savivaldybės 2024–2026 metų strateginio veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Slavikų seniūnijos gyventojams (išmokos mokėjimams ir kt.)“. Įgyvendinant šią priemonę buvo priimami prašymai įvairioms išmokoms, kompensacijoms ir paslaugoms gauti. Suteikta informavimo bei konsultavimo paslauga. Buvo įvertintos atskirų šeimų (asmenų) gyvenimo sąlygos ir surašyta 19 buities tyrimo aktų. Priimant seniūnijos gyventojus socialiniais klausimais buvo dirbama su nekilnojamojo turto registrų sistema, informacine sistema PARAMA ir socialinės paramos šeimai informacine sistema „SPIS“. Buvo organizuojamas visuomenei naudingų darbų atlikimas 18 asmenų, aplankyti vieniši asmenys, asmenys su negalia, senyvo amžiaus asmenys. Įgyvendinant šią priemonę prašymų gauti pašalpą seniūno skyrimu nebuvo gauta, todėl sutaupytos šios priemonės lėšos buvo perkeltos į kitą priemonę ir pagal poreikį buvo vykdomos kitos seniūnijos funkcijos.
· Šakių rajono savivaldybės 2024–2026 metų strateginio veiklos plano programos kodas 13 „Socialinės ir sveikatos apsaugos programa“, tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę buvo įdarbintas 1 seniūnijoje gyvenantis asmuo, registruotas užimtumo tarnyboje, skaidant įdarbinimą trumpais laikotarpiais. Pasitelkus šį darbuotoją buvo tvarkomos veikiančios ir neveikiančios kapinės, iškirsti menkaverčiai krūmai, padedama prižiūrėti Kurynės dendrologinį parką, tvarkomos poilsiavietės prie Šešupės ir kitos viešojo naudojimo teritorijos, atliekami kelių, pėsčiųjų takų, pakelių tvarkymo ir priežiūros, apželdinimo ir želdinių priežiūros seniūnijose laikino pobūdžio darbai.
· Šakių rajono savivaldybės 2024–2026 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Slavikų seniūnijos darbo funkcionalumą“. Įgyvendinant šią priemonę seniūnijos seniūnas 2024 m. metais dalyvavo dvejuose mokymuose. Siekiant, kad viena iš seniūnijos darbuotojų galėtų atlikti tam tikrus darbus, reikalaujančius papildomų žinių, išklausė „Privalomojo pirmos pagalbos mokymo pagrindinės programos“ mokymus ir buvo atestuota. Kitiems darbuotojams kvalifikacijos kėlimo poreikio nebuvo.
· Šakių rajono savivaldybės 2024–2026 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“  uždavinio „Vykdyti administracinės naštos mažinimą“ priemonę „Administracinės naštos mažinimo priemonės“. Įgyvendinant šią priemonę, vadovaujantis raštvedybos taisyklėmis, buvo tvarkomi seniūnijos siunčiami, gaunami ir vidaus dokumentai, nuolat buvo vykdomas susirašinėjimas su įvairiomis institucijomis įstaigos veiklos klausimais, dirbama su Gyvenamosios vietos deklaravimo sistema (MGVDIS), VĮ Registrų centras NTR duomenų baze, Dokumentų valdymo sistema (KONTORA), Personalo valdymo sistema (PERSONALAS), Viešųjų pirkimų sistema (VIPIS). Buvo išduotos 6 pažymos juridiniams faktams patvirtinti. Tai 4 vnt. mažiau nei buvo suplanuota, kadangi gauta mažiau prašymų šias pažymas išduoti. Buvo išduoti 26 leidimai laidoti, tai 11 vnt. daugiau nei planuota. Šį skaičių lėmė išduoti leidimai laidoti (12 vnt.) asmenims, kurie gyvenamąją vietą deklaravę ne seniūnijoje. Nuolat buvo vykdomos gyvenamosios vietos deklaravimo funkcijos ir išduota 70 įvairių pažymų. Pažymų skaičiaus padidėjimą lėmė gyventojai, prašantys kuro kompensacijų. Atlikta 11 notarinių veiksmų, kurių skaičius padidėjo 1 vnt. lyginant su planuojamu. Parengtos 6 rekomendacijos gauti leidimui dėl saugotinų medžių ir krūmų kirtimo, persodinimo ar kitokio pašalinimo, genėjimo darbams. Skaičius viršija suplanuotą, nes buvo gauta ir pateikta daugiau pašymų dėl saugotinų medžių kirtimo.
· Šakių rajono savivaldybės 2024–2026 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“  uždavinio „Vykdyti administracinės naštos mažinimą“ priemonę „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. Įgyvendinant šią programą gyventojai buvo aptarnaujami ir gavo jiems reikalingas pažymas bei leidimus greičiau nei nustatyta teisės aktuose. 
Įgyvendinant Slavikų seniūnijos 2024 m. veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai, efektyviai naudojami finansiniai, žmogiškieji bei materialiniai ištekliai, kuriama saugi, švari aplinka bendruomenės nariams.. Kartu su seniūnijos teritorijoje gyvenančiais ir dirbančiais seniūnaičiais, ūkininkais, veikiančių bendruomenių atstovais, konsultuodamiesi su savivaldybės administracijos skyrių specialistais aktyviai buvo dalyvaujama įgyvendinant valstybės ir savivaldybės institucijų sprendimus. Buvo užtikrinamas priskirtos teritorijos bendruomenės viešųjų poreikių ir interesų tenkinimas bei seniūnijos funkcijų vykdymas. 
Seniūnijos funkcijos 2024 m. :
· tvarkė gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išduodavo seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis savivaldybės administracijos direktoriui;
· Vyriausybės nustatyta tvarka išdavė leidimus laidoti, jeigu seniūnijos aptarnaujamoje teritorijoje buvo atliekama kapinių priežiūrą;
· dalyvavo organizuojant viešųjų paslaugų teikimą ir (arba) prižiūrėjo, kaip teikiamos viešosios paslaugos, teikė pasiūlymus savivaldybės administracijai dėl viešųjų paslaugų teikimo gerinimo;
· dalyvavo rengiant ir įgyvendinant gyventojų užimtumo programas;
· dalyvavo organizuojant viešuosius darbus ir visuomenei naudingą veiklą;
· dalyvavo vykdant socialinės paramos teikimą ir socialinių išmokų, pašalpų mokėjimą bei kontrolę;
· dalyvavo vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrint prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir savivaldybės administracijos direktoriui teikė duomenis, reikalingus savivaldybės teritorijoje gyvenančių vaikų apskaitai;
· dalyvavo organizuojant Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;
· dalyvavo organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvavo organizuojant ir įgyvendinant civilinę saugą;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje;
· dalyvavo rengiant ir įgyvendinant vietos veiklos grupių programas ir vietos plėtros strategijas;
· dalyvavo organizuojant gyventojų sporto ir kultūros renginius;
· dalyvavo kuriant ir įgyvendinant informacinės visuomenės plėtros programas;
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimus, jų įgyvendinimą arba pati juos įgyvendino;
· organizavo ir (arba) kontroliavo savivaldybės kelių, bendrojo naudojimo teritorijų, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· atliko notarinius veiksmus;
· numatytu laiku tvarkė archyvinius duomenis;
· išdavė pažymas juridiniams faktams patvirtinti ir kitus dokumentus.

